
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om informationssikkerhed i EU's institutioner, organer, kontorer og agenturer.
(COM(2022)0119 – C9‑0121/2022 – 2022/0084(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2022)0119),
–	der henviser til traktaten om Den Europæiske Unions funktionsmåde, særlig artikel 294, stk. 2, og artikel 298, sammenholdt med artikel 106a i traktaten om oprettelse af Det Europæiske Atomenergifællesskab, på grundlag af hvilke Kommissionen har forelagt forslaget (C9‑0121/2022),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til forretningsordenens artikel 60,
–	der henviser til udtalelse fra Udvalget om Industri, Forskning og Energi,
–	der henviser til skrivelser fra Udenrigsudvalget, Udvalget om International Handel og Udvalget om Konstitutionelle Anliggender,
–	der henviser til betænkning fra Udvalget om Borgernes Rettigheder og Retlige og Indre Anliggender (A10‑0000/2025),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.


<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 1</Article>
	

	Kommissionens forslag
	Ændringsforslag

	(1)	EU's institutioner og organer har i dag hver deres egne informationssikkerhedsregler baseret på deres egen forretningsorden eller oprettelsesretsakt, idet nogle enheder dog ikke har fastsat regler. Det betyder, at hver EU-institution og -organ hver især lægger betydelige kræfter i at vedtage forskellige tilgange, hvilket fører til en situation, hvor udvekslingen af informationer ikke altid er pålidelig. Uden en fælles tilgang kan der ikke udrulles fælles redskaber baseret på et aftalt sæt regler, der afspejler de forskellige sikkerhedsbehov vedrørende de informationer, der skal beskyttes.
	(1)	EU's institutioner og organer har i dag hver deres egne informationssikkerhedsregler baseret på deres egen forretningsorden eller oprettelsesretsakt, idet nogle enheder dog ikke har fastsat regler. Det betyder, at hver EU-institution og -organ hver især lægger betydelige kræfter i at vedtage forskellige tilgange, hvilket fører til en situation, hvor udvekslingen af informationer ikke altid er pålidelig. Uden en fælles tilgang kan der ikke udrulles fælles redskaber baseret på et aftalt sæt regler, der afspejler de forskellige sikkerhedsbehov vedrørende de informationer, der skal beskyttes, samt interoperabiliteten af sådanne redskaber.


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 1 a (ny)</Article>
	

	Kommissionens forslag
	Ændringsforslag

	
	(1a)	EU-institutioner og -organer har pligt til at anvende artikel 15, stk. 3, i traktaten om Den Europæiske Unions funktionsmåde ("TEUF") i overensstemmelse med de demokratiske principper, navnlig dem, der er fastsat i artikel 10, stk. 3, i traktaten om Den Europæiske Union ("TEU") og artikel 42 i chartret om grundlæggende rettigheder ("chartret"). Oprettelsen og klassificeringen af EU's klassificerede informationer (EUCI) bør derfor finde sted i overensstemmelse med princippet om minimering af anvendelsen af klassificering og begrænsning af varigheden af en sådan klassificering.


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 3 a (ny)</Article>
	

	Kommissionens forslag
	Ændringsforslag

	
	(3a)	EU-institutioner og -organer bør med hensyn til informationssikkerhed øge den organisatoriske interoperabilitet og handle i fællesskab for at sikre beskyttelsen af netværk og informationssystemer, data og det udstyr og de materielle aktiver, der anvendes til at registrere, opbevare, behandle og videregive informationen.


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 4</Article>
	

	Kommissionens forslag
	Ændringsforslag

	(4)	Den nylige pandemi har medført en væsentlig ændring i arbejdsmetoderne, idet fjernværktøjer til kommunikation er ved at blive hovedreglen. Mange procedurer, der stadig var delvist papirbaserede, blev hurtigt tilpasset med henblik på at muliggøre elektronisk behandling og udveksling af informationer. Denne udvikling kræver ændringer i forbindelse med håndteringen og beskyttelsen af informationer. Denne forordning tager højde for disse nye arbejdsmetoder.
	(4)	I de seneste år er mange procedurer, der stadig var delvist papirbaserede, blevet hurtigt tilpasset med henblik på at muliggøre elektronisk behandling og udveksling af informationer. Denne udvikling kræver ændringer i forbindelse med håndteringen og beskyttelsen af informationer. Denne forordning tager højde for disse nye arbejdsmetoder.


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 5 a (ny)</Article>
	

	Kommissionens forslag
	Ændringsforslag

	
	(5a)	Deling af EUCI på en gennemsigtig og rettidig måde er af afgørende betydning for, at EU's institutioner og organer kan fungere korrekt. Ved gennemførelsen af denne forordning bør EU's institutioner og organer bestræbe sig på at øge gennemsigtigheden, minimere og tidsbegrænse brugen af fortrolige dokumenter, give garantier mod anvendelse af klassificering, der vil forhindre EU's institutioner og organer i at udføre deres opgaver, og sikre, at whistleblowere er tilstrækkeligt beskyttet, samtidig med at der sikres et højt niveau af beskyttelse af oplysninger i overensstemmelse med EU-retten og bedste praksis.


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 6</Article>
	

	Kommissionens forslag
	Ændringsforslag

	(6)	Denne forordning berører ikke forordning nr. 3/195817, forordning nr. 31 (EØF), nr. 11 (EURATOM), om vedtægten for tjenestemænd og om ansættelsesvilkårene for de øvrige ansatte i Det Europæiske Økonomiske Fællesskab og Det Europæiske Atomenergifællesskab18, Europa-Parlamentets og Rådets forordning (EF) nr. 1049/200119, Europa-Parlamentets og Rådets forordning (EU) 2018/172520, Rådets forordning (EØF, Euratom) nr. 354/8321, Europa-Parlamentets og Rådets forordning (EU, Euratom) 2018/104622, Europa-Parlamentets og Rådets forordning (EU) 2021/69723 eller Europa-Parlamentets og Rådets forordning (EU)24 [...] om foranstaltninger til sikring af et højt fælles cybersikkerhedsniveau i EU's institutioner, organer, kontorer og agenturer.
	(6)	Denne forordning berører ikke forordning nr. 3/195817, forordning nr. 31 (EØF), nr. 11 (EURATOM), om vedtægten for tjenestemænd og om ansættelsesvilkårene for de øvrige ansatte i Det Europæiske Økonomiske Fællesskab og Det Europæiske Atomenergifællesskab18, Europa-Parlamentets og Rådets forordning (EF) nr. 1049/200119, Europa-Parlamentets og Rådets forordning (EU) 2018/172520, herunder bestemmelserne vedrørende internationale overførsler, Rådets forordning (EØF, Euratom) nr. 354/8321, Europa-Parlamentets og Rådets forordning (EU, Euratom) 2018/104622, Europa-Parlamentets og Rådets forordning (EU) 2021/69723 eller Europa-Parlamentets og Rådets forordning (EU) [...] om foranstaltninger til sikring af et højt fælles cybersikkerhedsniveau i Unionens institutioner, organer, kontorer og agenturer24.

	__________________
	__________________

	17 Forordning nr. 3 om anvendelse af artikel 24 i traktaten om oprettelse af Det Europæiske Atomenergifællesskab (EFT 17 af 6.10.1958, s. 406).
	17 Forordning nr. 3 om anvendelse af artikel 24 i traktaten om oprettelse af Det Europæiske Atomenergifællesskab (EFT 17 af 6.10.1958, s. 406).

	18 EFT 45 af 14.6.1962, s. 1385.
	18 EFT 45 af 14.6.1962, s. 1385.

	19 Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).
	19 Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).

	20 Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
	20 Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

	21 Rådets forordning (EØF, Euratom) nr. 354/83 af 1. februar 1983 om åbning for offentligheden af de historiske arkiver for Det europæiske økonomiske Fællesskab og Det europæiske Atomenergifællesskab (EFT L 43 af 15.2.1983, s. 1).
	21 Rådets forordning (EØF, Euratom) nr. 354/83 af 1. februar 1983 om åbning for offentligheden af de historiske arkiver for Det europæiske økonomiske Fællesskab og Det europæiske Atomenergifællesskab (EFT L 43 af 15.2.1983, s. 1).

	22 Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
	22 Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).

	23 Europa-Parlamentets og Rådets forordning (EU) 2021/697 af 29. april 2021 om oprettelse af Den Europæiske Forsvarsfond og om ophævelse af forordning (EU) 2018/1092 (EUT L 170 af 12.5.2021, s. 149).
	23 Europa-Parlamentets og Rådets forordning (EU) 2021/697 af 29. april 2021 om oprettelse af Den Europæiske Forsvarsfond og om ophævelse af forordning (EU) 2018/1092 (EUT L 170 af 12.5.2021, s. 149).

	24 Europa-Parlamentets og Rådets forordning om foranstaltninger til sikring af et højt fælles cybersikkerhedsniveau i Unionens institutioner, organer, kontorer og agenturer
	24 Europa-Parlamentets og Rådets forordning […] om foranstaltninger til sikring af et højt fælles cybersikkerhedsniveau i Unionens institutioner, organer, kontorer og agenturer, endnu ikke vedtaget.


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Betragtning 8</Article>
	

	Kommissionens forslag
	Ændringsforslag

	(8)	Med henblik på at oprette en formel struktur for samarbejde mellem EU's institutioner og organer på området for informationssikkerhed er det nødvendigt at oprette en interinstitutionel koordinationsgruppe om informationssikkerhed ("koordinationsgruppen"), hvor alle EU-institutionernes og -organernes sikkerhedsmyndigheder er repræsenteret. Koordinationsgruppen bør have til opgave at øge sammenhængen mellem politikkerne på området for informationssikkerhed og bidrage til harmoniseringen af informationssikkerhedsprocedurer og værktøjer på tværs af EU's institutioner og organer, men vil ikke have beslutningskompetence.
	(8)	Med henblik på at oprette en formel, fælles struktur for samarbejde mellem EU's institutioner og organer på området for informationssikkerhed er det nødvendigt at oprette en interinstitutionel koordinationsgruppe om informationssikkerhed ("koordinationsgruppen"), hvor alle EU-institutionernes og -organernes sikkerhedsmyndigheder er repræsenteret. Koordinationsgruppen bør have til opgave at øge sammenhængen mellem politikkerne på området for informationssikkerhed og bidrage til harmoniseringen af informationssikkerhedsprocedurer og værktøjer på tværs af EU's institutioner og organer, men vil ikke have beslutningskompetence.


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Betragtning 14</Article>
	

	Kommissionens forslag
	Ændringsforslag

	(14)	Med henblik på tilpasning til de nye telearbejdsmetoder bør de netværk, der anvendes til forbindelse til EU-institutionens eller -organets fjernadgangstjenester, være beskyttet af passende sikkerhedsforanstaltninger.
	(14)	Med henblik på tilpasning til de nye telearbejdsmetoder bør de netværksinformationssystemer, digitale infrastrukturer og terminalenheder, der anvendes til forbindelse til EU-institutionens eller -organets fjernadgangstjenester, være beskyttet af passende sikkerhedsforanstaltninger.


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Betragtning 18</Article>
	

	Kommissionens forslag
	Ændringsforslag

	(18)	Beskyttelsen af EUCI sikres også med tekniske og organisatoriske foranstaltninger, der anvendes på de af EU-institutionernes eller -organernes lokaliteter, bygninger, lokaler, kontorer eller faciliteter, hvor der drøftes, håndteres og opbevares EUCI. Ved denne forordning indføres bestemmelser om gennemførelse af en risikostyringsproces for informationssikkerhed for så vidt angår fysisk sikkerhed, som vil gøre det muligt for EU's institutioner og organer at vælge de rette sikkerhedsforanstaltninger til deres sites.
	(18)	Beskyttelsen af EUCI sikres også med tekniske og organisatoriske foranstaltninger, der anvendes på de af EU-institutionernes eller -organernes lokaliteter, bygninger, lokaler, kontorer eller faciliteter, hvor der drøftes, håndteres og opbevares EUCI. Ved denne forordning indføres bestemmelser om gennemførelse af en risikostyringsproces for informationssikkerhed for så vidt angår fysisk sikkerhed, som vil gøre det muligt for EU's institutioner og organer at vælge de rette sikkerhedsforanstaltninger til deres sites. Der bør foretages en grundig evaluering af sikkerhedsinfrastrukturen, herunder tjenesterne. Denne evaluering bør tage hensyn til hele forsyningskæden og det operative miljø.


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Betragtning 21</Article>
	

	Kommissionens forslag
	Ændringsforslag

	(21)	EU's institutioner og organer har traditionelt udviklet deres egne kommunikations- og informationssystemer selvstændigt, men uden tilstrækkelig hensyntagen til interoperabiliteten på tværs af alle EU's institutioner og organer. Det er derfor nødvendigt at fastsætte minimumssikkerhedskrav for kommunikations- og informationssystemer ("CIS'er"), der håndterer og opbevarer såvel EUCI som ikkeklassificerede informationer, med henblik på at garantere en gnidningsløs udveksling af informationer med de relevante interessenter.
	(21)	EU's institutioner og organer har traditionelt udviklet deres egne kommunikations- og informationssystemer selvstændigt, men uden tilstrækkelig hensyntagen til interoperabiliteten på tværs af alle EU's institutioner og organer. Det er derfor nødvendigt at fastsætte minimumssikkerhedskrav for kommunikations- og informationssystemer ("CIS'er"), der håndterer, opbevarer og overfører såvel EUCI som ikkeklassificerede informationer, med henblik på at garantere en gnidningsløs udveksling af informationer med de relevante interessenter.


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Betragtning 21 a (ny)</Article>
	

	Kommissionens forslag
	Ændringsforslag

	
	(21a)	Oplysninger, som EU-institutioner og -organer er i besiddelse af, udveksles også gennem informations- og kommunikationsteknologimiljøet ("IKT"), på stedet eller via virtuelle aktiver, IKT-produkter, IKT-tjenester og IKT-processer samt gennem et hvilket som helst netværk eller informationssystem, uanset om det ejes og drives af en EU-institution eller- organer eller hostes eller drives af en tredjepart, herunder mobilt udstyr, virksomhedsnetværk og forretningsnetværk, der ikke er forbundet med internettet, samt udstyr, der er forbundet med IKT-miljøet.


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Betragtning 24</Article>
	

	Kommissionens forslag
	Ændringsforslag

	(24)	Det tætte samarbejde mellem EU's institutioner og organer og den mangfoldighed af synergier, der opstår mellem dem, medfører deling af en stor mængde informationer. Af hensyn til klassificerede informationers sikkerhed bør en EU-institutions eller -organs troværdighed vurderes, inden de håndterer eller opbevarer en bestemt grad af EUCI.
	(24)	Det tætte samarbejde mellem EU's institutioner og organer og den mangfoldighed af synergier, der opstår mellem dem, medfører deling af en stor mængde informationer. Af hensyn til klassificerede informationers sikkerhed bør en EU-institutions eller -organs troværdighed og evne vurderes, inden de håndterer eller opbevarer en bestemt grad af EUCI.


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 1 – stk. 1</Article>
	

	Kommissionens forslag
	Ændringsforslag

	1.	Ved denne forordning fastsættes regler om informationssikkerhed i alle EU's institutioner og organer.
	1.	Ved denne forordning fastsættes regler om et fælles minimumsniveau for informationssikkerhed i alle EU's institutioner og organer.


Or. <Original>{EN}en</Original>
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 4 – stk. 1</Article>
	

	Kommissionens forslag
	Ændringsforslag

	1.	Hver enkelt EU-institution og -organ har ansvaret for gennemførelsen af denne forordnings bestemmelser i deres enhed under hensyntagen til enhedens egen risikostyringsproces for informationssikkerhed.
	1.	Hver enkelt EU-institution og -organ har ansvaret for gennemførelsen af denne forordnings bestemmelser i deres enhed under hensyntagen til enhedens egen risikostyringsproces for informationssikkerhed. EU-institutioner og -organer sørger i forbindelse med, at de udvikler og gennemfører deres rammer for dokumentsikkerhed, for at værne om ukrænkeligheden af Unionens demokratiske processer. De skal blandt andet indføre særlige bestemmelser i udbudsprocedurer for at begrænse risikoen for udenlandsk indblanding i deres funktionsdygtighed. Sådanne bestemmelser omhandler som minimum erhvervelse og vedligeholdelse af sikkerhedsinfrastruktur, sikkerhedsgodkendelse af tredjepartsorganisationer og sikkerhedsgodkendelsesprocedurer af personale.


Or. <Original>{EN}en</Original>
</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel 4 – stk. 6 – afsnit 2</Article>
	

	Kommissionens forslag
	Ændringsforslag

	EU-institutioner og -organer, der håndterer og opbevarer EUCI, arrangerer obligatoriske kurser mindst hvert femte år for alle personer, der er autoriseret til at få adgang til EUCI. De pågældende EU-institutioner og -organer arrangerer specifikke kurser for de specifikke funktioner, der varetager informationssikkerhedsopgaver.
	EU-institutioner og -organer, der håndterer og opbevarer EUCI, arrangerer obligatoriske kurser mindst hvert femte år for alle personer, der er autoriseret til at få adgang til EUCI. De pågældende EU-institutioner og -organer arrangerer specifikke kurser for de specifikke funktioner, der varetager informationssikkerhedsopgaver. EU-institutioner og -organer skal senest den... [seks måneder efter datoen for denne forordnings ikrafttræden] udforme og gennemføre effektive og passende uddannelseskurser, der står i et rimeligt forhold til de risici, der er identificeret i overensstemmelse med artikel 5, for alle personer, der er autoriseret til at få adgang til EUCI.


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 5 – stk. 2 – litra e a (nyt)</Article>
	

	Kommissionens forslag
	Ændringsforslag

	
	ea)	sikring af behandlingssystemers og -tjenesters integritet, tilgængelighed og modstandsdygtighed.


Or. <Original>{EN}en</Original>
</Amend>
<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel 5 – stk. 3 – litra a a (nyt)</Article>
	

	Kommissionens forslag
	Ændringsforslag

	
	aa)	risici for fysiske personers rettigheder og frihedsrettigheder


Or. <Original>{EN}en</Original>
</Amend>
<Amend>Ændringsforslag		<NumAm>18</NumAm>
<DocAmend>Forslag til forordning</DocAmend>
<Article>Artikel 5 – stk. 3 – litra f</Article>
	

	Kommissionens forslag
	Ændringsforslag

	f)	driftskontinuitet og katastrofeberedskab
	f)	driftskontinuitet, katastrofeberedskab og krisestyring


Or. <Original>{EN}en</Original>
</Amend>
<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Artikel 6 – stk. 2 – indledning</Article>
	

	Kommissionens forslag
	Ændringsforslag

	2.	Idet den træffer afgørelse ved samtykke og i alle EU-institutioners og -organers fælles interesse, har koordinationsgruppen til opgave at:
	2.	Idet den træffer afgørelse ved et flertal af mindst to tredjedele af dens medlemmer og i alle EU-institutioners og -organers fælles interesse, har koordinationsgruppen til opgave at:


Or. <Original>{EN}en</Original>
</Amend>
<Amend>Ændringsforslag		<NumAm>20</NumAm>
<DocAmend>Forslag til forordning</DocAmend>
<Article>Artikel 6 – stk. 2 – litra e a (nyt)</Article>
	

	Kommissionens forslag
	Ændringsforslag

	
	ea)	overvåge EU-institutionernes og -organernes overholdelse af denne forordning og af de vejledende dokumenter, der er udarbejdet i henhold til litra c), ved at vedtage en årlig evalueringsrapport


Or. <Original>{EN}en</Original>
</Amend>
<Amend>Ændringsforslag		<NumAm>21</NumAm>
<DocAmend>Forslag til forordning</DocAmend>
<Article>Artikel 7 – stk. 1 – litra e a (nyt)</Article>
	

	Kommissionens forslag
	Ændringsforslag

	
	ea)	en undergruppe om administrative ordninger med tredjelande og internationale organisationer.


Or. <Original>{EN}en</Original>
</Amend>
<Amend>Ændringsforslag		<NumAm>22</NumAm>
<DocAmend>Forslag til forordning</DocAmend>
<Article>Artikel 10 – stk. 1 – litra c a (nyt)</Article>
	

	Kommissionens forslag
	Ændringsforslag

	
	ca)	styrke samarbejdet og koordineringen med CERT-EU.


Or. <Original>{EN}en</Original>
</Amend>
<Amend>Ændringsforslag		<NumAm>23</NumAm>
<DocAmend>Forslag til forordning</DocAmend>
<Article>Artikel 11 – stk. 4 – litra d a (nyt)</Article>
	

	Kommissionens forslag
	Ændringsforslag

	
	da)	end-to-end-kryptering, navnlig i forbindelse med udveksling af følsomme ikkeklassificerede oplysninger


Or. <Original>{EN}en</Original>
</Amend>
<Amend>Ændringsforslag		<NumAm>24</NumAm>
<DocAmend>Forslag til forordning</DocAmend>
<Article>Artikel 18 – stk. 2</Article>
	

	Kommissionens forslag
	Ændringsforslag

	2.	Koordinationsgruppen vedtager vejledende dokumenter om udarbejdelse og klassificering af EUCI.
	2.	Koordinationsgruppen vedtager vejledende dokumenter om udarbejdelse og klassificering af EUCI. Sådanne vejledningsdokumenter skal tage hensyn til princippet om minimering af brugen af klassificerede informationer samt risikoen for overklassificering af visse dokumenter. Sådanne vejledningsdokumenter skal indeholde regler om vurdering og begrundelse for klassificering af oplysninger og materiale med henblik på at øge gennemsigtigheden og undgå uberettigede lock in-effekter.


Or. <Original>{EN}en</Original>
</Amend>
<Amend>Ændringsforslag		<NumAm>25</NumAm>
<DocAmend>Forslag til forordning</DocAmend>
<Article>Artikel 20 – stk. 3 a (nyt)</Article>
	

	Kommissionens forslag
	Ændringsforslag

	
	3a.	Denne artikel berører ikke forordning (EF) nr. 1049/2001.


Or. <Original>{EN}en</Original>
</Amend>
<Amend>Ændringsforslag		<NumAm>26</NumAm>
<DocAmend>Forslag til forordning</DocAmend>
<Article>Artikel 22 – stk. 3 – litra a</Article>
	

	Kommissionens forslag
	Ændringsforslag

	a)	informerer udstederen
	a)	informerer udstederen uden unødig opsættelse og under alle omstændigheder senest en uge efter, at sikkerhedsmyndigheden er blevet underrettet om bruddet 


Or. <Original>{EN}en</Original>
</Amend>
<Amend>Ændringsforslag		<NumAm>27</NumAm>
<DocAmend>Forslag til forordning</DocAmend>
<Article>Artikel 22 – stk. 3 – litra e</Article>
	

	Kommissionens forslag
	Ændringsforslag

	e)	underretter de kompetente myndigheder om den faktiske eller potentielle kompromittering og om de foranstaltninger, der er truffet.
	e)	underretter de kompetente myndigheder om den faktiske eller potentielle kompromittering og om de foranstaltninger, der er truffet, uden unødig opsættelse og under alle omstændigheder senest en uge efter, at sikkerhedsmyndigheden er blevet underrettet om bruddet.


Or. <Original>{EN}en</Original>
</Amend>
<Amend>Ændringsforslag		<NumAm>28</NumAm>
<DocAmend>Forslag til forordning</DocAmend>
<Article>Artikel 23 – stk. 3</Article>
	

	Kommissionens forslag
	Ændringsforslag

	3.	EU's institutioner og organer kan acceptere sikkerhedsgodkendelser udstedt af tredjelande og internationale organisationer, som EU har indgået en informationssikkerhedsaftale med.
	3.	EU's institutioner og organer kan acceptere sikkerhedsgodkendelser udstedt af tredjelande og internationale organisationer, som EU har indgået en informationssikkerhedsaftale med. De skal under alle omstændigheder sikre, at principperne i stk. 1 og 2 overholdes.


Or. <Original>{EN}en</Original>
</Amend>
<Amend>Ændringsforslag		<NumAm>29</NumAm>
<DocAmend>Forslag til forordning</DocAmend>
<Article>Artikel 32 – stk. 1 – indledning</Article>
	

	Kommissionens forslag
	Ændringsforslag

	1.	Den EU-institution eller -organ, under hvis myndighed EUCI udarbejdes, har udstederkontrol over det pågældende dokument. Udstederen fastsætter dokumentets klassifikationsgrad og er ansvarlig for dets første distribution. Uden at det berører forordning (EF) nr. 1049/2001 indhentes der forudgående skriftligt samtykke fra udsteder, før informationerne:
	1.	Den EU-institution eller -organ, under hvis myndighed EUCI udarbejdes, har udstederkontrol over det pågældende dokument. Udstederen fastsætter dokumentets klassifikationsgrad og er ansvarlig for dets første distribution. Udstederen kan rådføre sig med de tiltænkte modtagere vedrørende klassifikationsgraden for et EUCI-dokument, navnlig i tilfælde af tvivl om en given informations fortrolige karakter og den relevante klassifikationsgrad, og for at forhindre overklassificering af et sådant dokument. Med henblik på den første formidling af et EUCI-dokument tager udstederen hensyn til informationsmodtagernes rettigheder og forpligtelser i henhold til traktaterne. Uden at det berører forordning (EF) nr. 1049/2001 indhentes der forudgående skriftligt samtykke fra udsteder, før informationerne:


Or. <Original>{EN}en</Original>
</Amend>
<Amend>Ændringsforslag		<NumAm>30</NumAm>
<DocAmend>Forslag til forordning</DocAmend>
<Article>Artikel 1 – stk. 1 – litra f a (nyt)</Article>
	

	Kommissionens forslag
	Ændringsforslag

	
	fa)	systemejeren eller den operative informationssikringsmyndighed sikrer, at der forefindes en procedure til identifikation og indberetning af sårbarheder, herunder interne og eksterne belønninger for indberetning af sårbarheder alt efter tilfældet, som skal suppleres med regelmæssige revisioner og penetrationstest, hvis det er relevant.


Or. <Original>{EN}en</Original>
</Amend>
<Amend>Ændringsforslag		<NumAm>31</NumAm>
<DocAmend>Forslag til forordning</DocAmend>
<Article>Artikel 52 – stk. 2</Article>
	

	Kommissionens forslag
	Ændringsforslag

	2.	Undergruppen om deling af EUCI og udveksling af klassificerede informationer består af repræsentanter for Kommissionen, Rådet og Tjenesten for EU's Optræden Udadtil og arbejder på grundlag af konsensus.
	2.	Undergruppen om deling af EUCI og udveksling af klassificerede informationer består af repræsentanter for Parlamentet, Kommissionen, Rådet og Tjenesten for EU's Optræden Udadtil og arbejder på grundlag af konsensus. Denne undergruppe skal sikre synergi mellem behovet for at beskytte EUCI og forordning (EF) nr. 1049/2001 og skal sikre, at klassificeringen ikke i sig selv forhindrer videregivelse.


Or. <Original>{EN}en</Original>
</Amend>
<Amend>Ændringsforslag		<NumAm>32</NumAm>
<DocAmend>Forslag til forordning</DocAmend>
<Article>Artikel 54 – stk. 1 –- litra -a (nyt)</Article>
	

	Kommissionens forslag
	Ændringsforslag

	
	

	
	-a)	der er en retlig forpligtelse i henhold til EU-retten eller en interinstitutionel aftale indgået mellem EU-institutionerne 


Or. <Original>{EN}en</Original>
</Amend>
<Amend>Ændringsforslag		<NumAm>33</NumAm>
<DocAmend>Forslag til forordning</DocAmend>
<Article>Artikel 54 – stk. 1 – litra a</Article>
	

	Kommissionens forslag
	Ændringsforslag

	a)	der er et dokumenteret behov for udvekslingen
	a)	der er et dokumenteret behov for udvekslingen i overensstemmelse med "need-to-know"-princippet


Or. <Original>{EN}en</Original>
</Amend></RepeatBlock-Amend>

